CELEX: 31968R1431
Language: el
Date: 1968-09-13 00:00:00
Title: Κανονισμός (ΕΟΚ) αριθ. 1431/68 της Επιτροπής της 13ης Σεπτεμβρίου 1968 περί συμπληρώσεως του κανονισμού αριθ. 1043/67/ΕΟΚ με τον προσδιορισμό της εννοίας επιχειρήσεως που παράγει ζάχαρη

Avis juridique important

|

31968R1431

Κανονισμός (ΕΟΚ) αριθ. 1431/68 της Επιτροπής της 13ης Σεπτεμβρίου 1968 περί συμπληρώσεως του κανονισμού αριθ. 1043/67/ΕΟΚ με τον προσδιορισμό της εννοίας επιχειρήσεως που παράγει ζάχαρη  

Επίσημη Εφημερίδα αριθ. L 226 της 14/09/1968 σ. 0017 - 0017 Φινλανδική ειδική έκδοση: Κεφάλαιο 3 τόμος 2 σ. 0134  Δανική ειδική έκδοση: Σειρά I Κεφάλαιο 1968(II) σ. 0427  Σουηδική ειδική έκδοση: Κεφάλαιο 3 τόμος 2 σ. 0134  Αγγλική ειδική έκδοση: Σειρά I Κεφάλαιο 1968(II) σ. 0433  Ελληνική ειδική έκδοση: Κεφάλαιο 03 τόμος 4 σ. 0019  Ισπανική ειδική έκδοση: Κεφάλαιο 03 τόμος 3 σ. 0015  Πορτογαλική ειδική έκδοση : Κεφάλαιο 03 τόμος 3 σ. 0015 

ΚΑΝΟΝΙΣΜΟΣ (ΕΟΚ) αριθ. 1431/68 ΤΗΣ ΕΠΙΤΡΟΠΗΣ της 13ης Σεπτεμβρίου 1968 περί συμπληρώσεως του κανονισμού αριθ. 1043/67/ΕΟΚ με τον προσδιορισμό της εννοίας επιχειρήσεως που παράγει ζάχαρηΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό αριθ. 1009/67/ΕΟΚ του Συμβουλίου της 18ης Δεκεμβρίου 1967 περί κοινής οργανώσεως αγοράς στον τομέα της ζάχαρης(1), και ιδίως το άρθρο 23 παράγραφος 4,  Εκτιμώντας:  ότι, ιδίως το άρθρο 23 του κανονισμού αριθ. 1009/67/ΕΟΚ και οι κανονισμοί που εξεδόθησαν για την εφαρμογή του προβλέπουν διατάξεις που αφορούν επιχειρήσεις που παράγουν ζάχαρη- ότι ενδείκνυται να συμπληρωθεί ο κανονισμός αριθ. 1043/67/ΕΟΚ της Επιτροπής  της 22ας Δεκεμβρίου 1967 περί των λεπτομερειών εφαρμογής για τον καθορισμό των βασικών ποσοστώσεων στον τομέα της ζάχαρης(2) με τον προσδιορισμό της εννοίας επιχειρήσεως που παράγει ζάχαρη για να εξασφαλισθεί ομοιόμορφη εφαρμογή των προαναφερομένων  διατάξεων σε όλα τα Κράτη Μέλη- ότι ο σκοπός των μεταβατικών διατάξεων του κανονισμού αριθ. 1009/67/ΕΟΚ είναι να περιορισθεί η κοινοτική παραγωγή και να προωθηθεί η περιφερειακή εξειδίκευσή της- ότι, ως εκ τούτου, ενδείκνυται να προσδιορισθεί η έννοια επιχειρήσεως που παράγει ζάχαρη  περιορίζοντας το δικαίωμα της απονομής βασικών ποσοστώσεων σε κάθε οργανισμό που αποτελεί οικονομική μονάδα και εκμεταλλεύεται, με ίδια νομική μορφή και δικούς του κινδύνους και απώλειες, μία ή περισσότερες βιομηχανίες ζάχαρης- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως της Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 4α που ακολουθεί εισάγεται στον κανονισμό αριθ. 1043/67/ΕΟΚ:  "Άρθρο 4α Κατά την έννοια του κανονισμού αριθ. 1009/67/ΕΟΚ νοείται ως επιχείρηση παραγωγής ζάχαρης μια ενιαία οικονομική οργάνωση που έχει ίδια νομική μορφή και εκμεταλλεύεται με ιδία της ευθύνη μια ή περισσότερες βιομηχανίες ζάχαρης."  Άρθρο 2  Ο παρών κανονισμός αρχίζει να ισχύει την επομένη ημέρα από της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 13 Σεπτεμβρίου 1968.  Για την Επιτροπή Ο Πρόεδρος Jean REY  (1) ΕΕ αριθ. 308 της 18.12.1967, σ. 1.  (2) ΕΕ αριθ. 314 της 23.12.1967, σ. 17.